Ons het die tydjie baie geniet. Die uitsig was lieflik en dit was goed ingerig vir honde ook. Die dorp is naby genoeg vir stap en tog voel dit nie asof mens in die dorp is nie. Die bed is wel op die meeste ’n koningingrootte-bed.
Plum Tree Cottage is 'n pragtige huisie op die rand van die dorp. Die huisie het alles wat jy nodig het vir 'n heerlike ontspanne naweek. Baie romanties en privaat. Ons sal enige tyd weer die Plum Tree Cottage gebruik. Baie dankie vir 'n heerlike naweek.
Ongelooflike verblyf met alles wat mens nodig het (en meer). Ek beveel dit regtig sterk aan vir mense wat 'n naweek nodig het om te gaan ontspan op 'n mooi plek.
Was baie aangenaam verras oor hoe dit huisie uitgerus en hoe mooi en skoon alles was. Die bietjie ekstra soos die wyn en beskuit wat uitgesit is, dit was soos 'n hotel maar selfsorg, sal definitief weer kom en aanbeveel aan ander.
Dit is regtig 'n pragtige en baie goed toegeruste huisie. Ons het heerlik gekuier in McGregor en sal definitief weer van Plum Tree gebruik maak.
Plum Tree was 'n wonderlike ervaring. Dit is baie netjies, baie stylvol met mooi kuns teen die mure en goeie kwaliteit meubels, Dit is ook baie goed toegerus met 'n reuse kaggel, 'n wasmasjien en tuimeldroër. Daar is baie ekstras soos 'n koffiedompelaar, 'n volledig toegeruste speseryrak en selfs 'n groot blik beskuit. Ons het baie lekker gebly, ek kan dit met 'n geruste hart sterk aanbeveel.
Ek het stilte gesoek, en dit beslis daar gevind. In 'n baie skoon en netjiese, ruim huisie. Maar ek het nie gemaklik gevoel om buite te sit nie, want die dorp se inwoners stap gedurig verby die heining. Die Karookoppies en sterre was pragtig, asook die braaiplek en tuintjie van die huis. Die pragtige kat het hom tuisgemaak en ons het hom vreeslik geniet. Dit was beslis die moeite werd.